ભારત દ્વારા પાકિસ્તાન અને ચીન વચ્ચે સીપેક (સીપીઇસી)થી પસાર થતી બસ સેવાનો પુરજોશમાં વિરોધ થઇ રહ્યો છે. ખાસ વાત એ છે કે આ બસ સેવા પાકિસ્તાનથી અધિકૃત કાશ્મીર (PoK)થી પસાર થશે, જેના પર ભારતે પ્રતિક્રિયા આપી છે. આ બસ સેવા પાકિસ્તાનના લાહોરથી અને ચીનના પશ્ચિમી ઝિનજિયાંગ પ્રાંતના કાસઘર શહેર વચ્ચે આ અઠવાડિયે શરૂ થવા જઇ રહી છે. ચીન, પાકિસ્તાનથી પોતાના સંબંધો મજબૂત કરવા માટે પોતાના મહત્વકાંક્ષી પ્રોજેક્ટ ચીન-પાક આર્થિક ગલિઆરા (સીપેક) હેઠળ તેને શરૂ કરવા જઇ રહ્યું છે.